יחיא פרחאן

  יחיא עדוואן פרחאן (נולד בשם עדוואן פרחאן ב-1976) הוא עבריין ערבי-ישראלי ורוצח סדרתי האחראי למספר עבירות, כשהבולטת ביותר היא רצח דנה בנט. פרחאן הודה במספר מעשי שוד, אונס וארבעה מקרי רצח, הורשע בשלושה מעשי רצח ואונס אחד, וקיבל שלושה מאסרי עולם רצופים. לאחר ערעור, הוא זוכה מהרצח האחרון בו הואשם, אך הרשעותיו האחרות לא בוטלו. עדוואן פרחאן נולד למשפחה ערבית מוסלמית בכפר הבדואי הקטן ואדי אל-חמאם. הוא הצעיר מבין 13 ילדים. אביו, יחיא, היה חלק מהפלמ"ח ולחם לצד היהודים במלחמת העצמאות, אך נפטר כשבנו היה בן 5 בלבד. אמו התקשתה לגדל את פרחאן, שהפך עד מהרה לכבשה השחורה של המשפחה. שנים לאחר מכן נפטרה גם אמו. ב-2007, למורת רוחה של המשפחה, שינה את שמו ליחיא, כדי לכבד את אביו. כבוגר, יחיא פרחאן הפך לעבריין האחראי למגוון פשעים אך בכל זאת הצליח להתחתן עם אישה בשם זרייה, ממנה נולדו לו ארבעה ילדים, שאחת מהם סבלה ממחלת כליות. הוא בילה איתם זמן מועט עקב מאסר בבתי כלא שונים. כשהיה גבר בן 26 אנס נערה בת 13 מטבריה (המזוהה בשם י'). פרחאן התעלל בילדה ובמשפחתה, היכה את המתבגרת בשתי הזדמנויות שונות ואילץ אותה להתאסלם. לנערה נולד תינוק, אך מכיוון שלא היה ברור מי האב, נשלח הילד למשפחת אומנה. פרחאן נכנס לעולם הפשע לראשונה בגיל 16, אך נעצר ונכלא לראשונה ב-1998, בגיל 22. מאז היו לו הרשעות רבות, והוא ריצה מאסר בבתי הכלא שיטה, אשמורת, צלמון ואשל. לטענת שוטרים ממחוז הצפון, בשלב מסוים הוא היה מודיע, אך הקשר עמו הופסק לאחר שמידע שלו התברר כלא אמין. ינואר 1999: אונס ועבירות מין אחרות. נידון לארבע שנות מאסר, ושוחרר בספטמבר 2002. 2004: ניסה להרעיל את אחת מאחיותיו. תחילת 2004: החזקת נשק. נידון לשנה ושמונה חודשי מאסר, בתוספת 20 חודשי מאסר על תנאי. שוחרר בשנת 2006. ספטמבר 2005: פרחאן אנס זונה בטבריה. הוא עלה לדירתה, התפשט, איים עליה בסכין, ואנס אותה מספר פעמים. כשסיים, הוא גרר אותה למכוניתו שם חיכתה חברתו, אך היא הצליחה להימלט מאחיזתו. 2006: שבועיים לאחר השחרור, פרחאן נעצר שוב בשל ביצוע פשעים כמו פריצה, גניבת רכב, זיוף, הונאה, לשון הרע בנסיבות מחמירות ושני מעשי שוד. בשוד הראשון הוא גנב דלק מתחנת דלק, דקר את בעל התחנה, ואיים לשרוף את רכבו אם ידבר על כך. בשנייה הוא שדד תושב טבריה תוך שהוא מאיים עליו במברג. הוא אנס תיירת מאוסטרליה. הוצא צו איסור פרסום על התיק. על פי הודאותיו, פרחאן ביצע את הרצח הראשון שלו ב-1994, בגיל 18. הוא הרג חבר ליד גשר אריק ברמת הגולן. לא ניתן היה לאמת את הודאתו, והוא לא הועמד לדין על הרצח הזה. תיירת ומתנדבת בת 27 מצ'כיה, סילביה מולארובה בילתה את רוב זמנה בפאב ליד דוגית. פרחאן הבחין באישה השיכורה מנסה לתפוס טרמפ במרץ 2003, הוא וחברתו הסיעו את מולארובה לנחל צלמון. הוא החזיק אותה בשיער וחנק את מולארובה למוות בכבל דק. לאחר מכן, הוא הכניס את ראשה לנחל, וכשגופה הפסיק לנוע לחלוטין, הוא הכריח את חברתו לקשור אבנים לגופה, כדי שלא תצוף. ערך מורחב – רצח דנה בנט ב-26 במאי 2003, פרחאן וחברתו הבחינו בדנה בנט יוצאת ממונית שירות תוך כדי נסיעה ברכבו. השניים שכנעו את בנט להיכנס לרכבם, ולאחר שנכנסה, החל פרחאן לנסוע לעבר שדה במגדל. כשהם הגיעו, הוא היכה את בנט המבוהלת בפניה, קרע את החולצה שלה, הוריד לה את החזייה וחנק אותה בה. החברה, י', צפתה בכל האירוע ובהמשך סייעה בשריפת הגופה ובהסתרת השרידים. ביולי 2004, בהיותו בבית מעצר בטבריה, התפתחה קטטה בין האסירים. לאחר ארוחת הבוקר למחרת, פרחאן הלך בעקבות אהרון שמחוב, אחד האסירים המעורבים במאבק ששיתף פעולה עם הרשויות, אל אזור המקלחת. כשהרעש הוסווה ידי המים הזורמים, פרחאן המשיך להכות את שמחוב, וחנק אותו בחוט שנלקח ממכנסיו של הקורבן. לאחר מכן תלה את הגופה מראש המקלחת, בניסיון לדמות התאבדות. לאחר גילוי גופתה של בנט ב-2009, נחקרה י' על המקרה, והודתה כי פרחאן הרג את הילדה. בתקופה זו הוא נכלא בבאר שבע בגין שוד וגניבה והמתין למשפט בגין אחד ממקרי האונס. בחקירה הודה פרחאן בפשעיו ובשאר מעשי הרצח, תוך שהוא מרמז שי' סייעה לו בשניים מהם. אשמתו הוכחה, שכן הוא הצליח לשחזר את זירת הפשע של בנט במדויק. במשפט הוא חזר בו מהודאותיו, והאשים את הרשויות במניעת גישה לעורכי הדין שלו, לתרופות ולשינה. הוא גם טען כי הרוצח האמיתי מסתובב חופשי וכי גם רומן זדורוב, שנחשד ברצח אישה, חף מפשע. למרות טענותיו, יחיא פרחאן נידון לשלושה מאסרי עולם רצופים, פלוס 12 שנים בגין האונס בטבריה. ב-2 בספטמבר 2013 אושר ערעור של פרחאן המזכה אותו ממותו של שמחוב, מאחר שלא היו מספיק ראיות להוכחת אשמתו. עם זאת, השופטים אישרו את שאר ההרשעות ושלחו את פרחאן למרכז לבריאות הנפש שער מנשה. ערביי ישראל Yossi Mizrahi (21 ביולי 2010). "See: Farhan reconstructs Bennett's murder". mako. {{cite web}}: (עזרה) "The murderer of Dana Bennett, Yahya Farhan, is acquitted of murdering his cellmate". Walla!. 2 באוקטובר 2013. {{cite web}}: (עזרה) Ayala Chananel (26 במאי 2009). "Adwan Yahya Farhan: Portrait of a serial killer". Walla!. {{cite web}}: (עזרה) Sharon Roffe-Ofir (26 במאי 2009). "From conviction to conviction: Who are you, Yahya Farhan?". Ynet. {{cite news}}: (עזרה) Ahikam Moshe David (26 במאי 2009). "Dana Bennett's murderer is suspected of murdering three more people". mako. {{cite web}}: (עזרה) Ahikam Moshe David (27 במאי 2009). "Farhan's love: It hurts me for what happened". mako. {{cite web}}: (עזרה) Iris Mirzan (28 במאי 2009). "Yahya Farhan: Dana Bennett's murderer is walking freely". 13news.co.il. {{cite web}}: (עזרה) Sharon Roffe-Ofir (26 במאי 2009). "From conviction to conviction: Who are you, Yahya Farhan?". Ynet. {{cite news}}: (עזרה) Sharon Roffe-Ofir (26 במאי 2009). "From conviction to conviction: Who are you, Yahya Farhan?". Ynet. {{cite news}}: (עזרה) Yossi Mizrahi (21 ביולי 2010). "See: Farhan reconstructs Bennett's murder". mako. {{cite web}}: (עזרה) Sharon Roffe-Ofir (26 במאי 2009). "From conviction to conviction: Who are you, Yahya Farhan?". Ynet. {{cite news}}: (עזרה) Ayala Chananel (26 במאי 2009). "Adwan Yahya Farhan: Portrait of a serial killer". Walla!. {{cite web}}: (עזרה) "The murderer of Dana Bennett, Yahya Farhan, is acquitted of murdering his cellmate". Walla!. 2 באוקטובר 2013. {{cite web}}: (עזרה) "The murderer of Dana Bennett, Yahya Farhan, is acquitted of murdering his cellmate". Walla!. 2 באוקטובר 2013. {{cite web}}: (עזרה) Ayala Chananel (26 במאי 2009). "Adwan Yahya Farhan: Portrait of a serial killer". Walla!. {{cite web}}: (עזרה)